CELEX: 
Language: da
Date: 2017-12-20 00:00:00
Title: KOMMISSIONENS DELEGEREDE FORORDNING (EU) …/… om ændring af delegeret forordning (EU) 2017/2358 og delegeret forordning (EU) 2017/2359 for så vidt angår deres anvendelsesdato

BEGRUNDELSE
            
            
               1.BAGGRUND FOR DEN DELEGEREDE RETSAKT
            
            
               Direktiv (EU) 2016/97 af 20. januar 2016 om forsikringsdistribution (i det følgende benævnt "IDD") afløser direktiv 2002/92/EF af 9. december 2002 om forsikringsformidling. Det danner en opdateret harmoniseret lovgivningsmæssig ramme for de regler, der gælder for distribution af forsikrings- og genforsikringsprodukter, herunder forsikringsbaserede investeringsprodukter.
            
            
               På baggrund af de delegerede beføjelser, der er tillagt Kommissionen ved artikel 25, 28, 29 og 30 i IDD, vedtog Kommissionen den 21. september 2017 to delegerede forordninger om supplerende regler til IDD med hensyn til produkttilsyn og styringskrav for forsikringsselskaber og -formidlere (POG-forordningen) og oplysningskrav og god forretningsskik i forbindelse med distribution af forsikringsbaserede investeringsprodukter (IBIP-forordningen).
            
            
               Bestemmelserne i de nævnte forordninger gælder fra samme tidspunkt som de love og administrative bestemmelser, der er nødvendige for at overholde bestemmelserne i IDD. Da Kommissionen i sit forslag COM(2017)792 har fastsat en ny anvendelsesdato, er det derfor nødvendigt at tilpasse anvendelsesdatoen for de to delegerede forordninger.
            
            
               2.HØRINGER FORUD FOR RETSAKTENS VEDTAGELSE
            
            
               De ændringer, der foreslås i denne delegerede ændringsforordning, er ikke af væsentlig karakter, men sigter mod at bringe anvendelsesdatoen for de to ændrede delegerede forordninger i overensstemmelse med den nye anvendelsesdato for IDD.
            
            
               Kommissionen har stillet forslag om at ændre anvendelsesdatoen for IDD på baggrund af en anmodning fra Europa-Parlamentet og en række medlemsstater for at give de relevante markedsdeltagere mere tid til at gennemføre de tekniske og organisatoriske ændringer, der er nødvendige for på samme tid at overholde bestemmelserne i de delegerede forordninger og bestemmelserne i IDD, uanset at det er Kommissionens opfattelse, at industrien allerede har fået en meget lang frist til at tilpasse sig. 
            
            
               Europa-Parlamentet og et antal medlemsstater er af den opfattelse, at forsikringssektoren, herunder små virksomheder såsom enmandsdistributionsvirksomheder og mindre forsikringsvirksomheder, med forlængelsen og med fuldt kendskab til de to delegerede forordninger og de relevante nationale gennemførelsesforanstaltninger vil få mulighed for bedre at forberede sig til en korrekt og effektiv gennemførelse af IDD, da alle parter dermed har retssikkerhed. 
            
            
               Der blev ikke afholdt høringer af Den Europæiske Tilsynsmyndighed for Forsikrings- og Arbejdsmarkedspensionsordninger (EIOPA) eller relevante interessenter forud for retsaktens vedtagelse, da ændringerne ikke er væsentlige, og da det haster med at sikre retssikkerhed.
            
            
               3.JURIDISKE ASPEKTER AF DEN DELEGEREDE RETSAKT
            
            
               Der er kun foreslået én ændring for hver delegeret forordning, som for begge er en tilpasning af anvendelsesdatoerne til den ændrede anvendelsesdato for direktiv (EU) 2016/97.
            
            
            
               KOMMISSIONENS DELEGEREDE FORORDNING (EU) …/…
            
            
               af 20.12.2017
            
            
               om ændring af delegeret forordning (EU) 2017/2358 og delegeret forordning (EU) 2017/2359 for så vidt angår deres anvendelsesdato
            
            
                (EØS-relevant tekst)
            
            
               EUROPA-KOMMISSIONEN HAR —
            
            
               under henvisning til traktaten om Den Europæiske Unions funktionsmåde,
            
         
         
            
               under henvisning til Europa-Parlamentets og Rådets direktiv (EU) 2016/97 af 20. januar 2016 om forsikringsdistribution
                  1
               , særlig artikel 25, stk. 2, artikel 28, stk. 4, artikel 29, stk. 4 og 5, og artikel 30, stk. 6, og
            
            
               ud fra følgende betragtninger:
            
            
               (1)Ved direktiv (EU) 2016/97 harmoniseres de nationale bestemmelser om forsikrings- og genforsikringsdistribution og Kommissionen gives beføjelser til at vedtage delegerede retsakter for yderligere at præcisere kriterier og praktiske detaljer for så vidt angår god forretningsskik i forbindelse med distribution af forsikringsbaserede investeringsprodukter og for så vidt angår produkttilsyn og styring for forsikringsselskaber og forsikringsdistributører. På grundlag af disse beføjelser vedtog Kommissionen den 21. september 2017 Kommissionens delegerede forordning (EU) 2017/2358
                  2
                og Kommissionens delegerede forordning (EU) 2017/2359
                  3
               .
            
            
               (2)For at gøre det muligt for de kompetente myndigheder og de erhvervsdrivende i forsikringsbranchen at tilpasse sig de nye krav i de to delegerede forordninger, der er nævnt i betragtning 1, bør den dato, hvorfra disse delegerede forordninger finder anvendelse, bringes på linje med datoen, hvorfra medlemsstaterne skal anvende de foranstaltninger, der er nødvendige for at efterkomme direktiv (EU) 2016/97, som fastsat i artikel 42, stk. 1, i dette direktiv —
            
            
               VEDTAGET DENNE FORORDNING:
            
            
               Artikel 1 
            
            
               Ændring af Kommissionens delegerede forordning (EU) 2017/2358 
            
            
               Artikel 13, stk. 2, i Kommissionens delegerede forordning (EU) 2017/2358 affattes således:
            
            
               "Den anvendes fra den dato, hvorfra medlemsstaterne skal anvende de foranstaltninger, der er omhandlet i artikel 42, stk. 1, første afsnit, i direktiv (EU) 2016/97."
            
            
               Artikel 2
            
            
               Ændring af Kommissionens delegerede forordning (EU) 2017/2359 
            
            
               Artikel 20, stk. 2, i Kommissionens delegerede forordning (EU) 2017/2359 affattes således:
            
            
               "Den anvendes fra den dato, hvorfra medlemsstaterne skal anvende de foranstaltninger, der er omhandlet i artikel 42, stk. 1, første afsnit, i direktiv (EU) 2016/97."
            
            
               Artikel 3
            
            
               Ikrafttræden
            
            
               Denne forordning træder i kraft på tyvendedagen efter offentliggørelsen i Den Europæiske Unions Tidende.
            
            
               Denne forordning er bindende i alle enkeltheder og gælder umiddelbart i hver medlemsstat.
            
            
               Udfærdiget i Bruxelles, den 20.12.2017.
            
            
               
                     På Kommissionens vegne
               
               
                     Formand
                     Jean-Claude JUNCKER
               
            
         
         
            
                  
                     (1)
                  
                        EUT L 26 af 2.2.2016, s. 19. 
               
               
                  
                     (2)
                  
                        Kommissionens delegerede forordning (EU) 2017/2358 af 21. september 2017 om supplerende regler til Europa-Parlamentets og Rådets direktiv (EU) 2016/97 for så vidt angår krav til produkttilsyn og styring for forsikringsselskaber og forsikringsdistributører (EUT L 341 af 20.12.2017, s. 1.).
               
               
                  
                     (3)
                  
                        Kommissionens delegerede forordning (EU) 2017/2359 af 21. september 2017 om supplerende regler til Europa-Parlamentets og Rådets direktiv (EU) 2016/97 for så vidt angår regler om god forretningsskik i forbindelse med distribution af forsikringsbaserede investeringsprodukter (EUT L 341 af 20.12.2017, s. 8.).